Document ID: /roh_data/filtered/fineweb-2-filterrobots_roh.jsonl.gz/20907

La raschun è ch'i n'haja betg dà avunda annunzias per il 2019. L'universitad da Genevra ha confermà in rapport correspundent da l'emettur da televisiun Léman Bleu. Da princip saja la bilantscha dal project da pilot tuttina positiva. Quai ha ditg in pledader da l'universitad.
Tar ils curs da perfecziunament emprendian ils imams franzos e survegnian infurmaziuns davart la cultura e societad da la Svizra.
Il chantun Genevra ha promovì il project cun la speranza ch'ils muslims vegnian integrads meglier. Sco l’universitad ha communitgà, saja pussibel ch’il project vegnia reprendì il 2020.
RR novitads 17:00